C 295/31

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 295/10)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Traisental”

Viitenumero: PDO-AT-A0210-AM01

Tiedonannon päivämäärä: 21.2.2020

HYVÄKSYTYN MUUTOKSEN KUVAUS JA PERUSTELUT

Kuvaus ja perustelut

Hehtaarikohtaista enimmäismäärää on muutettava, koska viinitarhaluetteloa on alettu pitää yhdennetyn hallinto- ja valvontajärjestelmän vaatimusten mukaisesti.

YHTENÄINEN ASIAKIRJA

1. Tuotteen nimi

Traisental

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Alkuperänimitystä ”Traisental” saa käyttää vain lajikkeen ”Grüner Veltliner” tai ”Riesling” viineistä. Viinien pääasiallisiksi aistinvaraisiksi ominaisuuksiksi voidaan määritellä hedelmäisyys ja mineraalisuus. Muita aistinvaraisia ominaisuuksia kuvataan tuote-eritelmässä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Viininvalmistusmenetelmät

a) Olennaiset viininvalmistusmenetelmät

Asianomaiset viininvalmistusmenetelmien rajoitukset

Alkuperänimityksen ”Traisental” viineille sallitaan kaikki valmistusmenetelmät, joista säädetään suojatulla alkuperämerkinnällä varustetun viinin osalta asetuksissa (EU) 2019/934 ja (EU) 2019/935, lukuun ottamatta käsittelyä kaliumsorbaatilla ja dimetyylidikarbonaatilla. Viinien happamuutta voidaan vähentää asetusten (EU) 2019/934 ja (EU) 2019/935 mukaisesti. Itävallan maatalous-, alue- ja matkailuministeri päättää mahdollisesta happamuuden lisäämisestä kasvukaudella vallitsevien sääolojen perusteella. Viinien happamuuden lisäämistä koskevat edellytykset määritellään asetuksissa (EU) 2019/934 ja (EU) 2019/935.

Erityiset viininvalmistusmenetelmät (mukaan lukien väkevöiminen) määräytyvät tapauskohtaisesti valitun perinteisen tuotantotavan mukaan, ja ne esitetään tuote-eritelmässä.

b) Enimmäistuotokset

10 000 kg rypäleitä hehtaaria kohti

6. Rajattu maantieteellinen alue

Alkuperänimityksen ”Traisental” maantieteellinen alue kattaa St. Pöltenin kaupungin alueen, St. Pöltenin hallintoalueen ja Sitzenberg-Reidlingin kunnan Ala-Itävallassa.

7. Pääasiallinen rypälelajike / pääasialliset rypälelajikkeet

Weißer Riesling – Rheinriesling

Grüner Veltliner – Weißgipfler

Weißer Riesling – Riesling

8. Yhteyden/yhteyksien kuvaus

Traisentalin viljelyalueen pohjamaana on Böhmische Masse -vuoriston graniitti- ja gneissimaaperä. Sääoloja määrittävät Pannonian ilmaston vaikutus ja mannerilmasto. Tonava vaikuttaa lämpötilaa säätelevästi viininviljelyalueen pohjoisosassa.

Traisentalin viininviljelyalueen tuotantorakenteelle tunnusomaisia ovat perheyrityksinä toimivat viinitilat, jotka jalostavat pääosin oman tuotannon rypäleitä ja myyvät niitä usein myös suoraan tilalta. Vajaa kolmannes Traisentalin rypälesadosta päätyy viininviljelijöiden alueelliselle osuuskunnalle. Vilkkaan matkailun ja viinintuotannon välillä on vahva yhteys. Viinillä on seuraavat luonteenomaiset ominaisuudet:

Grüner Veltliner: hedelmäinen, hienostuneen mausteinen

Riesling: tuoksuva, elegantti, mineraalinen

Viinit, joilla on pitkän kypsytyksen ansiosta lisänimitys ”Reserve”, ovat tyyliltään vahvasti omaleimaisia ja lajikkeelle tunnusomaisen aromikkaita. Näissä viineissä on toisinaan myös hentoja botrytis-jalohomeeseen viittaavia ja metsäisiä vivahteita. Kuivalla graniitti- ja gneissimaaperällä tuotetaan profiililtaan omaperäisiä viinejä, jotka ovat vahvarunkoisia ja hienostuneen mineraalisia. Mineraalisuus takaa viinien eloisan hapokkuuden ja pitkäikäisyyden. Pannonian ilmasto lämmittää aluetta päivällä, ja Alppien alarinteiltä tuleva kylmä ilma viilentää öitä. Tämän ansiosta viinien luonne on mausteisen hienostunut.

Traisental-viinien omaleimaisuuteen vaikuttaa osaltaan se, että alueen viinitilat ovat enimmäkseen perheyrityksiä, joissa viininvalmistuksen perinteet säilyvät sukupolvesta toiseen.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Itävallan viinilain mukaisesti alkuperämerkinnällä ”Traisental” varustettua viiniä voidaan saattaa markkinoille vain laatuviinin tarkastusnumerolla (staatliche Prüfnummer) varustettuna. Tarkastusnumeron myöntämiseksi kaikista viineistä, jotka on määrä saattaa markkinoille alkuperämerkinnällä ”Traisental” varustettuna, otetaan näyte, jolle tehdään analyyttiset ja aistinvaraiset tutkimukset (järjestelmällinen valvonta) (ks. tuote-eritelmä).

Aistinvaraisessa tutkimuksessa viinit tutkii virallinen viininmaistajien arviointikomitea. Virallinen arviointikomitea koostuu kuudesta viininmaistajasta ja komitean puheenjohtajasta. Näytteet annetaan viininmaistajille nimettöminä. Tarkastuslomakkeelle on merkitty vain arviointiin tarvittavat tiedot, kuten perinteinen nimitys ja vuosikerta. Viininmaistajat arvioivat oman kokemuksensa ja käytettävissä olevien vertailuviinien perusteella, ovatko tutkittavat viinit tyypillisiä Traisentalista peräisin olevia viinejä ja kaupan vaatimusten mukaisia (virheettömiä).

Linkki eritelmään

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUVL L 9, 11.1.2019, s. 2.